на дъмпинга в този смисъл. Противно на твърдението на RFPA, Комисията е извършила сравнение на цените франко завода на вътрешния пазар и руските експортни цени за пазари на трети държави. Въпреки че е вярно, че член 2 от основния регламент се прилага за изчисленията на дъмпинга, Комисията не е съгласна със заинтересованите страни, че не би могла да приложи тези разпоредби по аналогия при извършването на сравнение на цените въз основа на цените на трети държави. С цел да се направи обективно и коректно сравнение Комисията реши да направи, наред с другото, корекции в съответствие с разпоредбата на член 2, параграф 10, буква и) от основния регламент. Подобни корекции не са извършени по отношение на продажните цени на вътрешния пазар чрез търговец на вътрешния пазар, тъй като търговците на вътрешния пазар по същество са изпълнявали функцията на подразделение за продажби на вътрешния пазар на дружествата производители. Поради това, за целите на сравнението на цените, не е имало основания за корекция на разходите за продажба, общите и административните разходи и печалбата за продажбите на вътрешния пазар.
 (94)
 Acron заяви в отговор на разгласяването, че приспадането на печалбата и разходите за продажба, общите и административните разходи за свързания с тях търговец е очевидно погрешно при сравнение на цените, целящо изчисляване на подбиването им.
 (95)
 Първо, Acron изглежда обърква въпроса за изчисляване на подбиването на цените и сравнението на цените, извършено за целите на анализа на вероятността за повторно възникване на дъмпинга. На второ място, както е обяснено в разгласяването за конкретното дружество и в съображение 93, целта на корекциите, направени за свързаните вносители/търговци, са да се гарантира обективно сравнение на цените в съответствие с разпоредбите съответно на член 2, параграф 9 и член 2, параграф 10, буква и).
 (96)
 Според Uralchem и Eurochem Комисията не е успяла да обоснове в достатъчна степен корекцията на експортната цена съгласно член 2, параграф 10 от основния регламент. Uralchem и Eurochem също така посочиха в отговор на разгласяването, че приспадане в размер на 4 % от абстрактния марж на печалбата се е отклонило от методологията, използвана в случая на междинен преглед R674, където е приспаднат 2,4 % абстрактен марж на печалбата и че следователно това приспадане не е в съответствие с член 11, параграф 9. Acron също така твърди, че абстрактната печалба за търговец на стоковия пазар е явно завишена надценка и че изобщо не е следвало да се приспада.
 (97)
 В настоящия случай и в съответствие с разгласяването за конкретното дружество е направена корекция за разходите за продажба, общите и административните разходи (включително надценката) на търговците от Uralchem и Eurochem съгласно член 2, параграф 10, буква и), тъй като функциите на тези търговци са сходни с тези на представител. Търговците рекламират и продават извън Русия АН, произведен от съоръженията на производителите, а стопанските субекти се определят като търговци в корпоративната структура на групата производители износители. Поради това търговците очевидно извършват стопанска дейност от името и в интерес на групите Uralchem и Eurochem и поради това корекцията е обоснована.
 (98)
 Що се отнася до абстрактната печалба,